CONTOS POPULARES DOS GALEFAS: O xigante e o parvo\nUnha vez eran dous irmáns. Un era listo e o outro era parvo. Un día foi o listo pra o monte coas ovellas, e víu un xigante que collía unha pedra ao mesmo tempo que lle decía:\n- Si ves aquí, fágoche así.- E desfixo a pedra por entre os dedos das mans. O listo tivolle medo e escapóu pra casa, deixando as ovellas solas no monte.\nE díxolle a nai:\n-¿Que che pasóu? ¿Onde deixaches as ovellas?\nEl contóulle que as deixara no monte porque vira un xigante e collera moito medo.\nEntonces dixo o parvo:\n- Agora vou eu.\nE foi ao monte, e víu ao xigante que collía unha pedra e que a desfacía entre os dedos, e tamén escapou pra casa. E, ao chegar a\nela, pedíulle a súa nai unha pouca de manteiga fresca. Volvéu ao monte, e volvéu ver ao xigante, que lle dixo:\n- Se ves aquí, fágoche así - ao mesmo tempo que desfacía a pedra entre as mans. Logo o parvo tamén lle dixo:\n-Pois. se ti ves aquí, tamén che fago así. - E apretóu a manteciga entre os dedos da mau, e desfíxoa. O xigante, que tal víu, díxolle\nse quería ir de criado seu, que lle había de pagar mil pesetas por día, pero que tiña que ganar en todo, se non, o mataba.\nO parvo dixo que sí a todo. Logo o xigante díxolle:\nO parvo choraba, pero veu a casa de noite a traer as ovellas, e pedíulle a súa nai que lle dera un papel, un cincel e un martelo e foi xunto o penedo que dixera o xigante, e estuvo toda a noite facendo un burato, hasta que pudo meter a man nel hasta o cobado. E despóis, púxolle o papel por riba pra que non se coñecera, e volvéu levar as ferramentas pra casa; e despóis marchóu dormir xunto o xigante, e entróu caladiño pra que non o sentise.\n- ¿Primeiro eu ou ti?\nE deu co puño onde tiña o papel, e chegóu hasta o cobado. Despóis déulle o xigante, e chegóu hasta a muñeca, e rompéu os dedos, e díxolle:\n- ¿Cómo fixeches ti?\nContestóulle o parvo:\nAquel día ganóu as mil pesetas, e foillas levar á súa nai. Ao outro día díxolle o xigante:\n- Mañá vamos a ver quén tira máis piñeiros dun trompazo.\nAquela noite, o parvo foi xunto a súa nai, e pedíulle un serrón, e foi e serróu sete piñeiros, e deixóunos presos pola casca, e volvéu a levar o serrón á casa, i el marchóu logo a dormir co xigante, que non se deu conta de nada.\nÁ mañá, marcharon a tirar os piñeiros, e díxolle o xigante:\n-¿Eu ou ti?\n- Tí es o demo, que me ganas. Pois mañá vamos a ver quén come máis papas.\nI, ao outro día, puñéronse a comer papas. O bobo coméu sete tazas i o xigante catorce, e díxolle o parvo:\nLogo o paro, sin que o soupera o xigante, foi á corte dos bois, matóu un touro e quitóulle o fol, e metéuno entre a camisa, e foise outra vez a comer papas. O xigante coméu dazaséis tazas, i o bobo trinta e dúas, e inda decía que comía máis; pero non era na barriga donde as metía, sinón no fol do boi. Dixo o xigante:\n- ¡Ganáchesme outras mil pesetas!; pero agora has de perder. Heite matar. Imos ver quén corre máis.\nAo outro día puñéronse a correr cinco voltas nun campo. O que antes as dera, ganaba. I o xigante corría máis. Cando o parvo chegóu á beira do campo, o xigante xa tiña dado súas voltas. No campo andaba unha muller segando cebada con un couciño, i o bobo pedíullo, e, despóis que o tivo, díxolle ao xigante:\nE ganóu o parvo ao final\nPublicado por LECTURAS EN GALEGO ás 04:57\nEtiquetas: Contos Populares, O xigante e o parvo


Destacados arquivos - Páxina 37 de 67 - Diario Cultural\nComeza o FIV de Vilalba\nHoxe comeza o Festival de Vilalba-FIV que celebra a súa 12ª edición este venres 26 e sábado 27 de abril e nel danse cita o mellor do indie nacional. Así esta noite actuará, la M.O.D.A., Miss Cafeina, Depedro, Marem Ladson e Sidonie Djs. E mañá será queda de Los Planetas, Iván Ferreiro, Dorian, Siloé e Cheese and Bacon Djs. Ademáis teñen preparadas moitas actividades paralelas que nos conta a responsable do FIV, Sandra Vázquez.\nAntónio Zambujo presenta o seu traballo ‘Do Avesso’\nAntónio Zambujo presenta o seu traballo “Do Avesso”. A súa música encherá o Auditorio Mar de Vigo esta tarde a partir das 20.30 horas.\nComezou a cantar dende que era moi pequeno e creceu coa música e o fado sempre ao seu carón. Galicia é unha terra á que sempre quere volver. Os vigueses poderán desfrutar esta tarde do seu novo disco, protagonizado pola variedade e construído a partir da colaboración cun gran número de músicos. O resultado é un traballo coidado que amosa a un António Zambujo cheo de novos matices.\n‘Humo’ de Fer Patiño no Torrente Ballester\nFalamos co artista ferrolán Fer Patiño que conta con 40 obras en exposición no Centro Torrente Ballester de Ferrol que se poden ver ata o 12 de maio. Trátase dunha exposición titulada ‘Humo’ porque o fume é o elemento principal das súas obras.\nImos ata a XX Mostra do Teatro Universitario de Galicia\nO teatro universitario é o protagonista do Diario Cultural de hoxe. Falamos con integrantes das compañías de teatro que participan na XX Mostra do Teatro Universitario de Galicia. Entre elas, temos a Loaira Sánchez e a María Alonso Espasandín, de Faísca Teatro.\n“Para min o teatro é parte moi importante da formación universitaria e persoal”, asegura María Alonso Espasandín.\n“Non podía imaxinar a miña vida universitaria sen o teatro”, afirma Loaira Sánchez.\n“Compartimos unha inquedanza artística, que vai máis alá da nosa carreira, é unha vía de saída a nosa creatividade”, engade María Alonso Espasandín.\nA compañía compostelá Faísca Teatro vén de presentar ‘O que che contei mentres facías que durmías’, unha crítica ás empresas de reparto a domicilio.\nNeste espazo cultural tamén coñecemos a historia de Héctor Martínez, da Aula de Teatro Universitario de Ourense María Castaña, quen descubriu o mundo do teatro despois de romper o brazo durante un partido de fútbol cos amigos.\n‘O Camiño do Medievalista’ na USC\nHoxe viaxamos ata o medievo para coñecer con Alba Rodríguez como vestía a xente na Idade Media e tamén falamos sobre a violencia desa época con Abel Lorenzo. E todo isto porque hoxe comeza en Compostela o II Congreso Internacional ‘O Camiño do Medievalista’. Un encontro que terá lugar no Paraninfo da USC ata o 26 de abril e no que participan corenta institucións académicas de todo o mundo.\nO saxofonista Xosé Miguélez presenta o seu disco ‘Ontology’\nO saxofonista Xosé Miguélez presenta o seu disco Ontology, gravado nos Estados Unidos e inspirado nun romance que Dorothé Schubarth lle recolleu a súa tía avoa Amparo nos anos 80 en Laza.\nHai dous anos Xosé Miguélez estaba buscando partituras na biblioteca do seu lugar de traballo, o Conservatorio Profesional de Música de Vigo. De súpeto, entre notas e composicións, atopou o nome da súa tía avoa Amparo.\n“Cando escoitei a voz, recoñecinna ao instante, o acento de alí, a maneira de falar… Nalgunha parte da miña cabeza estaba aínda gardado o recordo da voz da miña tía avoa. Foi emocionante”, conta o saxofonista.\nCelebramos o Día do Libro cunha viaxe por librarías e museos\nLibros para viaxar, para descubrir, para sentir, para coñecer…Hoxe celebramos o Día do Libro cunha visita a algunhas librarías galegas.\nNeste Diario Cultural imos ata a libraría Moito conto, onde falamos con Esther Gómez, quen se mostra moi agradecida con todos os lectores que hoxe comparten cos libreiros mostras de agarimo e felicitacións.\n“A xente gústalle compartir este día, agasallar un libro ou unha flor e a ilusión de que alguén pense en ti”, di a libreira.\nLonxe dos grandes despachos e departamentos de márketing, os libreiros recomendan libros os seus clientes despois de falar un pouco con eles para coñecelos mellor. Pode haber un libro agardando por cada persoa, a recomendación debe ser persoal e nunca guiada polos gustos comerciais, recorda Esther Gómez.\nOs libros tamén están nos museos e neste espazo cultural imos ata o Museo de Arte Contemporánea de Vigo, onde falamos con Iria Fernández Mouriz.\nA Companhía do ruído presenta ‘Non quero bicos dos homes’\nNo Diario Cultural falamos con Suso ‘Chumeiras’ un dos integrantes do grupo A Companhia do ruído que está a presentar o tema ‘ Non quero bicos dos homes’. Unha canción que formará parte do novo disco que a banda galega prepara para finais de ano ‘Disfruten as molestias’\nTradúcese ao galego a novela ‘O conto da criada’\nA editora Irmás Cartoné traduce ao galego a clásica novela ‘O conto da criada’, de Margaret Atwood. En xuño comeza a emitirse a terceira temporada da serie de HBO. É a historia dun réxime tiránico, relixioso e misóxino que retrinxe os dereitos das mulleres e que usa a aquelas que son fértiles como escravas para ter fillos para as elites.\nA novela, publicada en 1985, reflexiona sobre a posibilidade de retroceder en dereitos e liberdades coa volta aos valores tradicionais e a reacción contra a igualdade de xénero.\nNeste Diario Cultural falamos con Celia Recarey, editora e tradudora; e con Carlos Valdés, editor e tradutor.\n“No traballo de tradución tivemos momentos de angustia porque agora, cando volven os debates sobre a xestación subrogada, escoitamos os mesmos argumentos que aparecen na novela”, contan os tradutores, preocupados porque o libro parece máis realidade que ciencia ficción.\nFalamos de literatura infantil e xuvenil coa escritora Pilar Serrano\nNeste Diario Cultural falamos de literatura infantil e xuvenil coa escritora Pilar Serrano. Tamén estaremos na exposición da artísta plástica Verónica Moar.


DronDay, un día para aprender todo sobre drons en Vigo | Mancomún\nDronDay, un día para aprender todo sobre drons en Vigo\nO vindeiro sábado 17 de Xuño terá lugar en Vigo o DronDay, unha xornada organizada pola Asociación Ghandalf en colaboración con Xeoinquedos, na que se tratará de acercar o uso dos drons como ferramenta para xerar imaxes aéreas para seren empregadas en labores cartográficas.\nA xornada terá dúas partes diferencias, pola mañá terá lugar unha demostración de uso de drons con varios voos para obter imaxes aéreas sobre unha zona. Mentres que pola tarde farase un taller no que se ensinará como procesar esas imaxes, con software libre, para poder empregalas como base cartográfica en diferentes ferramentas, sobre todo en OpenStreetMap. Para todo isto contarase coa presencia de dúas persoas expertas pertencentes ao proxecto DroneMapZ de Zaragoza.\nO evento é totalmente gratuíto pero é necesaria inscrición a través da súa páxina web, xa que as prazas son limitadas debido á tipoloxía do mesmo.\nEsta actividade forma parte das que a Asociación Ghandalf realiza no marco do Convenio de colaboración asinado coa AMTEGA para a difusión do software libre e incluídas no Plan de Acción de Software Libre 2017 da Xunta de Galicia.


O BNG de Cambados dá luz verde para aprobar o martes o orzamento do 2022\nO grupo nacionalista retoma as súas críticas polo convenio para financiar as obras do cemiterio de Vilariño\n21 may 2022 . Actualizado a las 17:45 h.\nSalvo sorpresa de última hora, o pleno de Cambados aprobará o orzamento do 2022 o vindeiro martes. O BNG decidiu dar o si ao documento logo de analizar a última proposta feita polo goberno local (PSOE-Somos). Non se atenden todas as súas demandas, pero as concesións feitas polo bipartito foron suficientes para acadar o apoio do grupo nacionalista, dous votos que resultan imprescindibles xa que o bipartito está en minoría na corporación.\nOs 70.000 euros que pedía o Bloque en concepto de transferencias ás entidades culturais, deportivas e para festas populares quedáronse en algo menos da metade, pero isto non será un problema para sacar adiante o orzamento. Na súa última proposta, feita este mesmo sábado, o BNG solicita que se inclúan dúas obras con cargo ás contas deste ano, condición que o portavoz, Liso González, confía en que se teña en conta segundo o compromiso verbal adquirido por parte do goberno local.\nObras do cemiterio de Vilariño\nDeste xeito, desaparece a ameaza da cuestión de confianza que planeaba sobre a alcaldía e elúdese o escenario que se viviu agora hai un ano por mor da falta de consenso sobre o orzamento. O que non se terminan son as críticas do BNG en relación ao convenio subscrito polo Concello cunha asociación veciñal para financiar as obras do cemiterio de Vilariño. O BNG volve pedirlle explicacións ao alcalde logo de ter coñecemento de que os veciños están recibindo cartas do sindicato Unións Agrarias nas que lles reclaman o pago destas obras. Nalgún caso, esíxenlle 800 euros no prazo de dez días, afirman «Ao parecer, agora debe ser sufragada polos veciños, dado que a alternativa proposta polo alcalde, que a subvención se repartise entre os titulares dos nichos é, cando menos, irregular», explica o Bloque.\n«Cando dende o BNG avisamos de que a obra, tal e como a anunciaba o alcalde, non era viable, este negouse a aclarar como pretendían canalizar o pago. Agora comprobamos que tiñamos razón e serán os veciños quen paguen a obra. Cabe preguntarse, tamén, que uso se lle darán aos 50.000 euros públicos outorgados a esa asociación», di o grupo da oposición. «Toda esta xestión foi, dende o comenzo, un despropósito. Mesmo así, chámanos a atención que sexa o sindicato agrícola do que forma parte o alcalde quen vaia esixindo o pago aos veciños. Pensamos que o alcalde debe, en primeiro lugar, deixar de agocharse tras este sindicato e, a continuación, dar as explicacións que leva meses eludindo».\nArchivado en: BNG Cambados PSOE Unións Agrarias Nacionalismo


Que o Apalpador vos encha o bandullo neste nadal e que o aninovo sexa ... máxico!!!!\nMelisa ha posteado en wire hace 2722 días\nMelisa ha posteado en wire hace 2726 días\nMelisa ha publicado una entrada en el blog Apostando por unha boa medida? hace 2733 días\ndebate sobre a axuda de 1000 euros que ofrece o goberno extremeño a xoves desempregados\nMelisa ha posteado en wire hace 2735 días\n"Hai quen cruza o monte e non ve leña para o fogo" León Tostói\nMelisa ha posteado en wire hace 2750 días\nMelisa ha posteado en wire hace 2772 días\nMelisa ha comentado en el blog " Siempre he querido ser de los buenos " hace 2775 días\nApréciase moi ben cando un profesor ou profesora ten vocación. Penso que un bo profesor ou profesora non é aquel que máis contidos dá senón aquel que mellor sabe chegar ás inquietudes dos rapaces e...\nMelisa ha comentado el archivo maestro_luchando.jpg hace 2782 días\nPor Melisa hace 2785 días\nPor Melisa hace 2733 días\nPor Melisa hace 2817 días\nAínda que non fai moito que comezamos esta nova andaina, xa saíron “á palestra” moitos conceptos e persoas importantes na materia. Un dos primeiros en saír foi Lee Shulman que, segundo a...\nCreo que o máis convinte á hora de elaborar este portafolios da materia de Formación e Desenvolvemento Profesional do Profesorado é comezar por definir que é formación do profesorado. Segundo a...\nPor Melisa hace 2818 días\nComo di Silvio Rodríguez... "el tiempo pasa, vamos viendo las horas que van muriendo ..." parece mentira pero xa estamos no último ano de carreira. Este ano, aínda que se presenta difícil, conto que sexa inolvidable e por...


ines: MANUEL MOLDES\nManuel Rodríguez Moldes, nado en Pontevedra en 1949, coñecido como Manuel Moldes, é un pintor galego.\nEmpezou a debuxar de moi novo. En 1968 trasládase a Madrid, para cursar a carreira de arquitectura técnica, que abandonou dous anos despois. Asistiu, tamén, ás clases de forxa na Escola de Artes e Oficios. Estudia Belas Artes na Facultade de Cuenca. Desde 1995 é Profesor de Debuxo na Facultade de Belas Artes de Pontevedra. No 2005 é nomeado Académico de Número da Real Academia Galega de Belas Artes.\nRealizou a súa primeira exposición individual en 1970, en Pontevedra, e participou nas colectivas da Praza da Princesa en Vigo, onde conseguiu unha bolsa de estudos. Seguiu co seu traballo con exposicións en diversas cidades de España. En 1980 vincúlase ao movemento renovador do Grupo Atlántica. Participou en bienais provinciais; na de Pontevedra en 1990, conseguiu o máximo galardón.\nA súa obra figura en museos provinciais de Galicia, en institucións e colecciónes particulares de España e do estranxeiro. Moldes é un neorrealista de raíz impresionista, cun debuxo rigoroso, en apariencia esquemático, aínda que en realidade moi barroco. Nas súas escenas existe un afán anunciador, case panfletario e acostuma traballar en grandes tamaños.\nWikipedia en galego.\nEtiquetas: MANUEL MOLDES


Festas do Portal 2007 de Ribadavia\nFestas do Portal Ribadavia 2009 (do 7 ao 12 setembro)\nEstas festas son fundamentalmente locais. Unha das partes máis representativas d estas festas é a procesión da Virxe do Portal (patrona da vila de Ribadavia), que é acompañada por gran cantidade de fieis e devotos e da Banda a Lira de Ribadavia.\nAsí mesmo, o día anterior confecciónase unha gran alfombra con pétalos de flores, elaborada pola asociación de "Mulleres Rurais".\nUn amplo repertorio de actividades lúdicas para distintos gustos e idades convida a gozar das Festas do Portal de Ribadavia, que arrincan o vindeiro luns 7 de setembro co tradicional pasarúas a cargo da Banda A Lira da capital do Ribeiro. Dende entón e ata o sábado día 12, desenvolveranse unhas intensas datas festivas.\nA área recreativa da Veronza acollerá o día festivo local, martes 8 a celebración da romaría popular das festas do Portal. Os asistentes disporán de servizo de comida a partir das 13:00 horas e na sobremesa, a charanga Sorcha e os xogos populares animarán ós que se acheguen ata a Veronza.\nAdemais do tradicional anuncio do comezo das festas e do a compañamento de actos relixiosos, os fogos artificiais iluminaràn a noite de Ribadavia cunha gran tirada que se celebrará dende a Alameda o martes día 8 ás 24 horas.\nEstas festas tamén contarán co Certamén de Bandas Populares como en anos anteriores, así como charangas e grupos de música (Grupo de Álvaro Muras, AID, o grupo ourensán Coanhadeira ou grupos de música Folk como Guezos). Para culminar o sábado 12 de setembro e como prato forte contarán coa presenza do grupo M-CLAN as 23:00 h. na explanada do Instituto, polo módico prezo de 5 €. Venda de entradas en Oficina de Turismo, establecementos Hosteleros de Ribadavia e na web de CaixaNova www.servinova.es\nConcertos da Festa do Portal 2009 (formato pdf) 65 kb